«Մեզ համար դա բացարձակապես զարմանալի չէր, պարզապես հավելյալ անգամ հանրությանն է ներկայացվել արդեն տարիներ շարունակ դպրոցներում գործող եւ համակարգված կերպով վերեւից ղեկավարվող այն հանցավոր եւ, չեմ խորշի ասել, մանկապիղծ մթնոլորտի ծաղիկները, ինչի ամենադառը պտուղները մենք ժամանակին զգացել ենք մեր մաշկի վրա, մեր 12 տարեկան երեխայի վրա: Դպրոցն արդեն վաղուց դարձել է երեխաներից իշխանության համար ստրկամիտ, ապաբարոյական, աշխարհին թալանողի աչքերով նայող սերունդներ խեղակրթելու դարբնոց: Եվ դրա համար շատ բան հարկավոր չէ, պարզապես պետք է երեխային պարբերաբար ցույց տալ, որ իրեն շրջապատող աշխարհում ոչ թե բարին է հաղթում չարին (ինչպես բոլոր հեքիաթներում), այլ չարը՝ բարուն, եթե վերջինիս ձեռքին է ուժն ու իշխանությունը: Մի՞թե հենց սա չենք տեսնում, մասնավորապես, հիշյալ դպրոցի պարագայում, որտեղ տնօրենն ու իրեն մոտ կանգնած որոշ «մանկավարժներ» այդ հանցավոր դեպքերից ավելի քան 3 տարի անց դեռ շարունակում են պաշտոնավարել իրենց տեղերում: Այս ամենի առնչությամբ ես ամենաշատը վախենում եմ մի բանից, որ մարդկանց մեջ եւ հատկապես՝ երեխաների, հանկարծ չսասանվի հավատը բարության ու ազնվության անպարտելի ուժի հանդեպ»,- եզրափակեց նա: